**Volebný program primátora mesta a poslancov MsZ mesta Vrútky pre volebné obdobie 2018 – 2022**

|  |  |
| --- | --- |
| **Oblasť rozvoja mesta Vrútky** | **Priority pre roky 2018 - 2022** |
| **Vzdelávanie a sociálna oblasť** | - modernizácia budov **a areálov škôlok a škôl vrátane** vybavenia pre prírodovedné, technické a jazykové vzdelávanie  - zabezpečenie dostatočných kapacít vo všetkých stupňoch vzdelávania od predprimárneho po všeobecné stredné vzdelávanie na území mesta Vrútky  **- dovybavenie školských jedální a kuchýň** zodpovedajúce zvýšenému počtu stravníkov  - podpora realizácie opatrení zameraných na uplatnenie sa Vrútočanov na trhu práce  - implementácia Komunitného plánu sociálnych služieb (realizácia terénnych a komunitných sociálnych služieb a rozvoj sociálneho bývania)  - zabezpečenie činnostiZPS a DSS Senior, spoločného stravovania seniorov a denných centier mesta  - zefektívnenie nakladania s bytovým fondom mesta Vrútky  - rozšírenie kapacít bytového fondu mesta s podporou ŠFRB (projektová príprava a realizácia bytového domu Nábrežná) |
| Doprava a životné prostredie | * presadzovanie dobudovania a modernizácie nadradenej dopravnej infraštruktúry v Turci (D1, R3, železničná infraštruktúra) s podporou ŽSK, ZMOT a pod. * vyriešenie dopravného napojenia Kopaníc na existujúcu cestnú sieť v územnom pláne mesta a projektovej dokumentácii pre územné rozhodnutie; * vybudovanie cyklocestičky Martin – Vrútky ako nástroja na podporu cyklodopravy; * zabezpečenie mestskej hromadnej dopravy úmernej potrebám a možnostiam mesta (plán dopravnej obslužnosti reflektujúci na dopravné potreby Vrútočanov, zníženie spolufinancovania strát na výkonoch vo verejnom záujme) * vytvorenie **autobusového zálivu pri ZŠ H. Zelinovej** a zefektívnenie parkovania v meste; * systematický **rozvoj vlastných kapacít pre zimnú údržbu** miestnych komunikácií a chodníkov a modernizácia monitorovania ich stavu; * realizácia opatrení pre zvýšenie bezpečnosti chodcov (bezbariérové chodníky /Karvaša a Blahovca atď./, spomaľovacie prahy, priechody pre chodcov, a pod.); * znižovanie energetickej náročnosti verejnej infraštruktúry (školská infraštruktúra, vykurovanie verejných objektov, verejné osvetlenie a pod.) * realizácia opatrení na rozvoj separovaného zberu (skultúrnenie stojísk odpadových nádob, nastavenie frekvencie zberu separovaných zložiek reálnej potrebe, zberný dvor a pod.), * realizácia opatrení na zvyšovanie environmentálneho povedomia a angažovania sa obyvateľov mesta (brigády, súťaže, besedy, projekty na školách, a pod.) * ochrana, rozvoj a funkčné vysádzanie mestskej zelene * rozširovanie vodovodnej a kanalizačnej siete (Karvaša a Bláhovca) |
| **Oblasť rozvoja mesta Vrútky** | **Priority pre roky 2018 - 2020** |
| Voľný čas, šport a cestovný ruch | * projektová príprava športovej zóny pri ZŠ Hany Zelinovej * realizácia odpočinkových zón a doplnkovej športovej infraštruktúry na nábreží Turca * podpora širokej palety športov a športového vyžitia na území mesta a realizácia podujatí podporujúcich šport a zdravý životný štýl najmä v spolupráci s CVČ Domino * modernizácia športovej infraštruktúry na školách (telocvične, vonkajšie ihriská) * doplnenie a primeraná údržba mobiliáru detských ihrísk * zintenzívnenie spolupráce s miestnymi a regionálnymi aktérmi (KOCR, OOCR, samosprávy, podnikatelia, a pod.) na spoločnej propagácii mesta a regiónu * internetové pokrytie verejných priestorov mesta * hospodárne využívanie futbalového areálu a ďalší rozvoj služieb na kúpalisku |
| Kultúra a spoločenský život | * realizácia druhej etapy pešej zóny vrátane novej zóny pre kultúrne a spoločenské podujatia pred Kriváňom * zabezpečenie funkčnosti kultúrneho objektu Kriváň a kina 1. Máj * realizácia širokej palety kultúrnych a spoločenských podujatí na území mesta * vybudovanie stálej expozície dejín a osobností železničného mesta * podpora spolkov a kultúrnych aktivít na území mesta vrátane pripomínania si významných výročí * spolupráca s miestnymi cirkvami * zintenzívnenie spolupráce so ZUŠ F. Kafendu pri zabezpečovaní kultúrnej ponuky v meste * oživenie družobnej a cezhraničnej spolupráce s partnerskými mestami a jej ďalší rozvoj * starostlivosť o existujúce cintoríny (mestský, židovský) a predprojektová príprava výstavby nového cintorína |
| Verejná správa a verejný poriadok | * vydávanie periodika Vrútočan ako hlavného informátora o dianí v meste a poskytovateľa informácií pre občanov * modernizácia webovej stránky mesta a uplatnenie nových on-line nástrojov na lepšiu komunikáciu s občanmi * rozvoj informatizácie na MsÚ v duchu zdieľania databáz a využívania možností informačných systémov * aktualizácia všeobecne záväzných nariadení mesta a interných noriem v zmysle platnej legislatívy a efektívneho hospodárenia a zabezpečenie lepšej informovanosti občanov o ich obsahu * modernizácia kamerového systému mesta Vrútky * intenzívna spolupráca MsÚ, MsP, MOPS a štátnych zložiek pri zabezpečovaní verejného poriadku na území mesta * komplexné riešenie problematiky držania psov na Vrútkach v spolupráci s držiteľmi psov * podpora realizácie opatrení na úseku prevencie kriminality * podpora prevencie a požiarnej ochrany formou skvalitňovania činnosti a vybavenia DHZ |